એશિયા કપની જાહેરાત થયા બાદ ટીમની પસંદગી દરમિયાન તેનો પૂર્વ સુકાની અને વિકેટ કિપર દિનેશ ચંડીમલ ઈજાના કારણે બહાર થઈ ગયો હતો. ટીમ આ મોટા નુકસાન સામે ઝઝૂમી રહી હતી ત્યાં ટીમને વધુ એક ફટકો પડયો છે. ટીમ માટે વધુ એક માઠા સમાચાર આવ્યા છે. શ્રીલંકાનો સ્ટાર ઓપનર ધનુષ્કા ગુણાતિલકે પણ ઈજાના કારણે એશિયા કપમાંથી ખસી ગયો છે. બોર્ડ દ્વારા તેના સ્થાને મજબૂત ખેલાડીને રાખવાની મથામણ કરવામાં આવી રહી છે. બોર્ડ દ્વારા હાલમાં તો ધનુષ્કાના બદલે શેહાન જયસૂર્યાને તક આપવાનું નક્કી કરવામાં આવ્યું છે.